Alates tänasest kuni 24. veebruarini on Tartu maakonnas liiklusele suletud Rootsi–Laeva–Siniküla maantee (km 2,3-2,4) Laeva silla ümberehitustööde tõttu.

Ümbersõit on Tallinn–Tartu–Võru–Luhamaa maanteede kaudu. Sulgemisalas on läbipääs tagatud kohalikele elanikele.

Täna kell 8-20 on Harju maakonnas liiklusele suletud Kemba–Kolgaküla maantee (km 0,0-0,1) truubiparandustööde tõttu sõiduteel.

Ümbersõit on Kolga–Kolgaküla–Kõnnu kaudu. Teekond pikeneb kuni 10,8 km võrra.

Rapla maakonnas Vaida–Urge maanteel (km 23,0-26,9) on üks sõidusuund suletud teel algavate geoloogiliste uuringute tõttu. Töö on liikuva iseloomuga, sõidusuund suletakse tööpiirkonnas.

Eelteade

18. septembril kell 11-16 on Järva maakonnas liiklusele suletud Kirna–Poaka maantee (km 0,0-0,3) Poaka silla koormuskatsetuste tõttu. Sild suletakse lühiajaliselt, ooteaeg võib ulatuda kuni tunnini.

Täpsemat informatsiooni teeolude ja liikluspiirangute kohta vaata Tarktee lehelt arvutis või mobiilis, või helista maanteeinfo lühinumbril 1510.